《自小晦至西晦与曹新昌议民事》
明代·徐献忠

行县淹朝雨，盘山转路迟。
溪声连壑起，云气并峰移。
候鸟催耕急，梯田贴石危。
农官方在野，端为有年期。

作者简介：（1483—1559）明松江府华亭人，字伯臣，号长谷。嘉靖四年举人。屡应会试不第。官奉化知县，节用平税，减役防水，增学官之田为膏粥费。谢政后居吴兴。与何良俊、董宜阳、张之象俱以文章气节名，时称四贤。工诗善书。著书数百卷，门人私谥贞宪先生。有《百家唐诗》、《六朝声偶集》、《乐府原》、《吴兴掌故》等。